Anna Tatangelo

Anna Tatangelo, (nat'a Sora 'o 9 'e jennaro d''o 1987) è na cantante taliana.

 'E primme canzone 
Anna Tatangelo ha 'ccumenciato 'a carriera 'int'ô 2002, a sulo quinnece anne, essa vincette 'o Festival 'e Sanremo c'a canzona Doppiamente fragili. Semp int'ô 2002 cantaje Un nuovo bacio, cu Gigi D'Alessio, 'o suoje futuro 'nnammurato.

 'O primmo disco, "Attimo per attimo" 

Attimo per attimo, è 'o primmo disco 'e Anna, ma pubbrecato 'int'ô 2003, ll'anno addò turnaje o' festival c'a canzona Volere volare, 'nzieme a Federico Stragà, e chella canzona arrivaje diciottesema.

 'O 2005 
Int'ô 2005 Anna pubbreca Ragazza di periferia, addò ce sta 'a canzona omonema ch'arrivaje terza a Sanremo 'int'a categoria Donne, scritt'a Vincenzo D'Agostino e Gigi D'Alessio. Ll'ate singoli 'e chill'anno songo Quando due si lasciano e Qualcosa di te.

 'O 2006 
Int'ô 2006 torn'a Sanremo c'a canzona Essere una donna scritt'a Mogol e Gigi D'Alessio, n'atu singolo 'e chill'anno è Colpo di fulmine.

 'O 2007 
Int'ô 2007 Anna pubbreca ll'album Mai dire mai, addò 'e canzone cchiù famose songo Averti qui e Lo so che finirà.

 'O 2008 
Int'ô 2008 'int'a ll'album Mai dire mai, ce sta l'omonimo singolo e Il mio amico, purtato a Sanremo addò ha duettato cu Michael Bolton, e 'o vintuno e Agosto partecepa comm'ospite ô Trofeo Birra Moretti, ô stadio San Paolo a Napule.

 Discografia 
2003- Attimo per attimo

2005- Ragazza di periferia

2007- Mai dire mai

Tatangelo, Anna